Главановци (област Перник)
Главановци е село в Западна България. То се намира в община Трън, област Перник.

География 
Село Главановци се намира планински район в историко-географска област Краище. Разположено е амфитеатрално по склона на каменист хълм в най-тясната част на Знеполе (Трънската котловина). Главановци граничи със селата Насалевци, Милославци и Лешниковци. На север граничи с гористия хълм, а на юг с Ерма река, поради което обработваемата земя в землището на селото е ограничена.

Отначало център му е бил карстовият извор, но по-късно, когато селото се развива, той се пренася на главното шосе, сега Републикански път II-63, където са разположени кметството, пощата, училището, здравната станция състоящ се от лекарски кабинет и стоматологични - дентални кабинети, както местно звено на милицията и понастоящем полиция, както и мн. др. държавни учреждения. Така се образува Главановски Ан (Главановски хан).

История 
Коренът на населеното място идва от глав  
В стари документи и османски регистри селото е записвано като: Главановци в 1454 г.; Гълавановча, Галаванофча в 1576 г.; Галавануфча в 1624 г.; Главановци в Номоканон от 1689 (зап. л. 9б, Опис I 204); Главановци в 1878 г.

По предание първи заселници били фамилиите Буринови, а стари родове са: Копаранови, Рашени, Бойчови, Милошеви, Буринови, Цвейни, Маркови, Караджини и Зубини, на чиито имена са наречени и махалите.

Културни и природни забележителности 
Сред околните природни забележителности са вр. Щърби камик (1479 m) в планината Руй, планината Рудина и р. Ерма.

Личности 
 Делчо Андонов Симов (Горшо), партизанин от Трънския партизански отряд, деец на БРП (к), офицер, генерал-лейтенант;

 Йона Петров Паунов (Йона Петров) – партизанин от Трънския партизански отряд, р. 1906 г., с. Главановци, Трънска околия, убит при схватка с полицията в село Туроковци на 25.08.1944 г. ;
 Милтен Атанасов Милтенов (Мишо Атанасов) (1923 – 2011), партизанин от Трънския партизански отряд, началник на Народна милиция
в гр. Трън, строител.

Източници 
 Славчо Атанасов „Насалевци“, Изд. „Отечествен фронт“, София 1987

Бележки 

Села в област Перник
Населени места в община Трън
Краище
Знеполе